**Pályázat kollégiumi referensi tisztségre**

Az ELTE BGGyK HÖK Ellenőrző Bizottságának elnöke pályázatot ír ki

az ELTE BGGyK HÖK kollégiumi referensi tisztségére.

**A kollégiumi referens feladata az ELTE BGGyK HÖK Alapszabálya alapján:**

(1) Kollégiumi ügyekben képviseli az Önkormányzatot.

(2) A Kollégiumi Diákbizottsággal együttműködve:

1. intézi a kollégiummal kapcsolatos mindennapi ügyeket;
2. kapcsolatot tart a kollégiumok vezetőivel.

(3) Tájékoztatja a sport- és rendezvényszervező referenst a kollégiumban felmerülő hallgatói igényekről, és segíti őt a kulturális programok szervezésében, lebonyolításában.

(4) Kollégiumi és bármely igény szerinti ügyben segíti a kari képviselők munkáját.

(5) Kollégiumi referensnek az Önkormányzatnak csak ELTE-s kollégiumi jogviszonnyal rendelkező tagja választható.

(6) Tisztsége alapján tagja:

a) a Kari Tanácsnak,

b) ELTE Kollégiumi Hallgatói Önkormányzat Küldöttgyűlésének.

(7) A kollégiumi referensnek jogában áll a jelen Alapszabály 8. § (9) bekezdésében foglalt heti 2 fogadóórából 1 fogadóórát kollégiumban tartani.

**A pályázás menete:**

A kollégiumi referensi tisztségre az Önkormányzat bármely tagja (minden, a Karral jogviszonyban álló hallgató) pályázhat.

Az érvényes pályázatnak tartalmaznia kell:

a) a jelölt nevét, szakját és a Karon folytatott tanulmányának kezdeti évét,

b) a jelölt bemutatkozását,

c) a jelölt programját.

A pályázat leadására az Alapszabály értelmében az alakuló küldöttgyűlési ülés meghívójában szereplő időpontot 48 órával megelőzőleg van lehetőség. Az alakuló küldöttgyűlési ülésre várhatóan április elején kerül sor, ennek pontos dátumáról az Ellenőrző Bizottság tájékoztatót fog küldeni. **Ennek megfelelően a határidő, mely szükség szerint meghosszabbítható: 2015. március 31.** A pályázatot elektronikus formában az eb@barczihok.elte.hu email címen, illetve személyesen, papíralapon a hallgatói irodában (Budapest, Ecseri út 3. A/61) is be kell nyújtani.

Az Önkormányzat tisztségviselőit, így az kollégiumi referenst a Küldöttgyűlés, vagy átruházott hatáskör esetén az Elnökség választja az elnök kivételével.

Budapest, 2015. március 18.

Zatykó Nóra s.k.

ELTE BGGyK HÖK

Ellenőrző Bizottság

elnök